CELEX: 32015D0067
Language: el
Date: 2015-01-14 00:00:00
Title: Απόφαση (ΚΕΠΠΑ) 2015/67 της Επιτροπής Πολιτικής και Ασφάλειας (EUCAP Sahel Mali/1/2015), της 14ης Ιανουαρίου 2015 , για την παράταση της εντολής του Αρχηγού της Αποστολής KΠAA της Ευρωπαϊκής Ένωσης στο Μάλι (EUCAP Sahel Mali)

17.1.2015   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 11/72
               
            
         ΑΠΟΦΑΣΗ (ΚΕΠΠΑ) 2015/67 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ (EUCAP SAHEL MALI/1/2015)
         της 14ης Ιανουαρίου 2015
         για την παράταση της εντολής του Αρχηγού της Αποστολής KΠAA της Ευρωπαϊκής Ένωσης στο Μάλι (EUCAP Sahel Mali)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 παράγραφος 3,
         Έχοντας υπόψη την απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (1), και συγκεκριμένα το άρθρο 7 παράγραφος 1 αυτής.
         Εκτιμώντας τα εξής:
         
                     (1)
                  
                  
                     Βάσει της απόφασης 2014/219/ΚΕΠΠΑ, εξουσιοδοτείται η Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης, να λαμβάνει τις σχετικές αποφάσεις, προκειμένου να ασκεί τον πολιτικό έλεγχο και τη στρατηγική διεύθυνση της αποστολής EUCAP Sahel Mali, και, μεταξύ άλλων την απόφαση για το διορισμό αρχηγού αποστολής.
                  
               
                     (2)
                  
                  
                     Στις 26 Μαΐου 2014 η ΕΠΑ εξέδωσε την απόφαση EUCAP Sahel Mali/1/2014 (2), για τον διορισμό του κ. Albrecht CONZE ως Αρχηγού της αποστολής EUCAP Sahel Mali από τις 26 Μαΐου 2014 έως τις 14 Ιανουαρίου 2015.
                  
               
                     (3)
                  
                  
                     Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφάλειας πρότεινε το διορισμό του κ. Albrecht CONZE ως Αρχηγού της αποστολής EUCAP Sahel Mali από 15 Ιανουαρίου 2015 έως 14 Ιουνίου 2015,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία του κ. Albrecht CONZE ως Αρχηγού της αποστολής EUCAP Sahel Mali παρατείνεται έως τις 14 Ιουνίου 2015.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 14 Ιανουαρίου 2015.
            
               
                  Για την Επιτροπή Πολιτικής και Ασφάλειας
               
               
                  Ο Πρόεδρος
               
               W. STEVENS
            
         
         
            (1)  ΕΕ L 113 της 16.4.2014, σ. 21.
         
            (2)  Απόφαση EUCAP Sahel/Mali/1/2014 της Επιτροπής Πολιτικής και Ασφάλειας, της 26ης Μαΐου 2014, για τον διορισμό αρχηγού της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 164 της 3.6.2014, σ. 43).